በባንኮች አካባቢ የኮሮና ቫይረስ ስርጭትን ለመግታት ምን ጥንቃቄ አለ?
ባሕር ዳር፡ መጋቢት 12/2012 ዓ.ም (አብመድ) በባሕር ዳር ከተማ የሚገኙ የተለያዩ ባንኮች ለኅብረተሰቡ አግልግሎት ሲሰጡ የኮሮና ቫይረስ ስርጭትን ለመከላከል የሚያስችል ተገቢ ጥንቃቄ የማድረግ ጅምር ያላቸው ቢሆንም መጠናከር ያለበት ጉዳይ እንዳለም አብመድ ተዘዋውሮ ተመልክቷል፡፡አብመድ ዛሬ ባደረገው ቅኝት አንዳንድ የመንግሥት እና የግል ባንኮች ለኅብረተሰቡ አግልግሎት ሲሰጡ የኮሮና ቫይርስን ለመከላከል እየሠሩ ያሉትን ጥንቃቄ ተመልክቷል፡፡ የቫይረሱ አሳሳቢነት በዓለም እና አገር አቀፍ ደረጃ እየጨመረ ቢመጣም ባንኮች ግን አስፈላጊ ጥንቃቄ ማድረግን ችላ ያሉ ይመስላል፡፡ የታዘብናቸው ሁሉም ባንኮች የእጅ መታጠቢያ ውኃና ሳሙና በአቅራቢያቸው አስቀምተዋል፤ ነገር ግን ኅብረተሰቡ በአበኢትዮጵያ ንግድ ባንክ አባ ፋሲሎ ቅርንጫፍ አግልግሎት ሲያኙ ያነጋገርናቸው አቶ ግዛቸው ደሳለኝ ባንኩ የእጅ መታጠቢያ ውኃ እና ሳሙና ማስቀመጡን ተመልክተው አመሥግነዋል፡፡ የተቀመጠውን ውኃና ሳሙና በመጠቀም መታጠብ እንደሚገባም መክረዋል፡፡ ሁሉም ሰው እጁን ለመታጠብ ከባንኩ ማሳሰቢያ መጠበቅ እንደሌለበትም መክረዋል፡፡